Ramsgate Beach Holiday Apartment | LekkeSlaap
Ramsgate Beach Holiday Apartment: Hooffoto's
Adres: Birdstone-weg 522, Ramsgate, 4285, KwaZulu-Natal
Ramsgate Beach Holiday Apartment is in Ramsgate aan die Suidkus van KwaZulu-Natal geleë en bied gehalte-vakansieverblyf wat ideaal is vir 'n gesin of 'n groep vriende. Dit is op die strand met geen paaie of geboue wat die pragtige uitsig versper nie.
Die woonstel is op die tweede verdieping van bo af en spog met 'n 180°-uitsig oor die see. Dit beskik oor 2 slaapkamer met slaapplek vir 6 gaste. Die hoofslaapkamer het 'n dubbelbed en die tweede slaapkamer het 'n dubbelbed en 'n stapelbed. Daar is 'n aparte badkamer met 'n bad, stort, toilet en 'n wasbak, asook 'n gastetoilet vir gaste se gerief.
Die kombuis is toegerus met 'n stoof, oond, mikrogolfoond, yskas, koffie- en teemaakgeriewe, breekware en eetgerei. Daar is 'n eetarea met genoeg sitplek.
Die sitarea het 'n gemaklike sitstel en 'n TV met DStv. Dit bied toegang tot 'n balkon en gaste kan die see-uitsig vanaf die hoofslaapkamer en die sitarea geniet.
Daar is veilige parkeerplek in 'n motorhuis en die kompleks het 'n gemeenskaplike swembad, braai-area en 'n groot grasperk waar die kinders kan kerjakker.
Die klein sekuriteitsblok is naby Ramsgate se Blouvlagstrand en strandmeer. Die kompleks bied direkte toegang tot die strand waar gaste kan wandel en in die rots- en getypoele baljaar.
Verskeie winkels, restaurante, doendinge en besienswaardighede is ook naby die eenheid.
’n Bespreking by Ramsgate Beach Holiday Apartment sluit in:
5 uit 5van 4 resensies vir Ramsgate Beach Holiday Apartment
Birdstone-weg 522, Ramsgate, 4285, KwaZulu-Natal
Gaste dink Ramsgate Beach Holiday Apartment het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAlh3JTaVUJKp2pU4F9vcpEAnxPi036rxfyMpeG8a9RfUwfFakS9?w=1440&h=960&fit=crop&auto=format Vanaf R850 per nag (plek vir 6) 4 5 1 5 522 Bidstone Road Ramsgate 4285 KwaZulu-Natal 086 999 0018 14:00-16:00 09:00 -30.887081338477 30.351193243655